இராமநாதபுரம் முண்டு மிளகாய்

இராமநாதபுரம் முண்டு மிளகாய் (Ramanathapuram Mundu chilli) அல்லது  இராமநாதபுரம் குண்டு மிளகாய் என்பது இந்திய மாநிலமான தமிழ்நாட்டின் இராமநாதபுரம் மாவட்டத்தில் முக்கியமாக விளையும் ஒரு வகையான உலர் சிவப்பு மிளகாய் ஆகும். இது முதன்மையாக இராமநாதபுரம் மாவட்டத்தில் திருவாடானை, முதுகுளத்தூர், கடலாடி, இராஜசிங்கமங்கலம், கமுதி வட்டங்களில் விளைகிறது.

 பெயர் 
இராமநாதபுரம் முண்டு மிளகாய், இதன் பிறப்பிடமான இராமநாதபுரம் மாவட்டத்தின் பெயரால் அழைக்கப்படுகிறது. இம்மிளகாய் இம்மாவட்டத்தில் 200 ஆண்டுகளுக்கும் மேலாகப் பயிரிடப்படுகிறது. தமிழ் மொழியில் முண்டு என்ற சொல் 'கொழுப்பு மற்றும் உருண்டை' என்று பொருள்படும்.

 உள்ளூர் பெயர் 
1947ஆம் ஆண்டு வரை ஆங்கிலேயர் காலத்தில் இந்த மாவட்டம் "ராம்நாடு இராச்சியம் அல்லது ராம்நாடு எஸ்டேட்" என்ற பெயரில் அறியப்பட்டதால், இது ராம்நாடு முண்டு மிளகாய் என்றும் பிரபலமாக அழைக்கப்படுகிறது.

 விளக்கம் 
இராமநாதபுரம் முண்டு மிளகாய் வட்டமானது. தோராயமாக சேலாப்பழம் அளவிலானது. இவை மென்மையாகவும் அதிகக் காரத்துடனும் இருக்கும். மிளகாய் அடர்த்தியான தோலை உடையது. இவை சாம்பார், சட்னி, கறி போன்ற தென்னிந்திய உணவுகளில் பயன்படுத்தப்படுகின்றன. இராமநாதபுரம் முண்டு மிளகாய் நேரடியாக விதைத்து மானாவாரி பயிராகப் பயிரிடப்படுகிறது. உப்புத்தன்மை,  வறட்சியைத் தாங்கி வளரும் தன்மை கொண்டது.

 புவிசார் குறியீடு 
இராமநாதபுரம் முண்டு மிளகாய்க்கு 22 பிப்ரவரி 2022 அன்று (நவம்பர் 15, 2030 வரை செல்லுபடியாகும்) இந்திய அரசாங்கம் இந்திய புவிசார் குறியீட்டினை வழங்கியது.

முதுகுளத்தூரைச் சேர்ந்த இராமநாதபுரம் முண்டு மிளகாய் உற்பத்தியாளர் நிறுவனம், இராமநாதபுரம் முண்டு மிளகாயின் புவிசார் குறியீடு பதிவிற்கு முன்மொழிந்தது. நவம்பர் 2020-இல் விண்ணப்பத்தைத் தாக்கல் செய்த பிறகு, மிளகாய்க்கு 2023-ஆம் ஆண்டில் சென்னையில் உள்ள புவியியல் அடையாளப் பதிவேட்டில் புவிசார் குறியீடு வழங்கப்பட்டது. இதனால் இப்பகுதியில் விளையும் மிளகாய்க்கு "இராமநாதபுரம் முண்டு மிளகாய்" என்று பெயர் வந்தது. இதன்மூலம் இது தமிழ்நாட்டின் முதல் மிளகாய் வகையாகவும், புவிசார் குறியீடு பெற்ற தமிழகத்தின் 45வது வகைப் பொருட்களாகவும் ஆனது.

இதனையும் காண்க
 புவிசார் குறியீடு பெற்றுள்ள தமிழ்நாடு பொருட்களின் பட்டியல்

 மேற்கோள்கள் 

பகுப்பு:இராமநாதபுரம் மாவட்டம்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் வேளாண்மை
பகுப்பு:தமிழ்நாட்டுப் பொருளாதாரம்
பகுப்பு:தமிழர் சமையல்